A.	Informácie o účtovnej jednotke
•	Obchodné meno a sídlo spoločnosti:
TIME Slovakia Plus, s.r.o.
Jozefská 7
811 06  Bratislava

     Spoločnosť TIME Slovakia Plus, s.r.o., (ďalej len „Spoločnosť“) bola založená 10.07.1998 a do obchodného registra bola zapísaná 28.08.1998 (Obchodný register Okresného súdu Bratislava I v Bratislave, oddiel s.r.o., vložka č. 17792/B).  Identifikačné číslo organizácie (IČO) je 35 751 746.

 Hlavnými činnosťami spoločnosti sú:
•	kúpa tovaru rôzneho druhu za účelom jeho predaja konečnému spotrebiteľovi (maloobchod) 	12.08.1998
•	kúpa tovaru za účelom jeho predaja iným prevádzkovateľom živnosti (veľkoobchod)		12.08.1998
•	zásielkový predaj									12.08.1998
•	predaj na trhoch									12.08.1998
•	sprostredkovateľská činnosť							12.08.1998
•	reklamná a propagačná činnosť							12.08.1998
•	nakladateľská a vydavateľská činnosť							12.08.1998
•	prieskum trhu a verejnej mienky							12.08.1998
•	oprava hodinárskeho tovaru								07.11.2000
•	sprostredkovanie opravy výrobkov z drahých kovov					07.11.2000
•	nákup a predaj výrobkov z drahých kovov						07.11.2000
•	výkup zlata									07.11.2000
•	nastreľovanie náušníc								29.07.2002
•	prenájom vozidiel									23.04.2003
•	poradenské služby v oblasti obchodu a riadenia						23.04.2003
•	ekonomické poradenstvo, účtovnícke služby a kontrola účtov				23.04.2003

Informácie k prílohe č. 3 časti A. písm. c) o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	3	3	
Stav zamestnancov ku dňu, ku ktorému sa zostavuje účtovná závierka, z toho:	2	2	
počet vedúcich zamestnancov	1	1	

•	Právny dôvod na zostavenie účtovnej závierky
Účtovná závierka Spoločnosti k 31. decembru 2024 je zostavená ako riadna účtovná závierka podľa § 17 ods. 6 zákona NR SR č. 431/2002 Z. z. o účtovníctve, za účtovné obdobie od 1. januára 2024 do 31. decembra 2024.

•	Dátum schválenia účtovnej závierky za predchádzajúce účtovné obdobie
Účtovná závierka Spoločnosti za predchádzajúce zdaňovacie obdobie od 01.01.2023 do 31.12.2023, bola schválená spoločníkmi. 

E.      Informácie o účtovných zásadách a účtovných metódach

•	Východiská pre zostavenie účtovnej závierky
Účtovná závierka bola zostavená za predpokladu nepretržitého trvania spoločnosti.
Účtovné metódy a všeobecné účtovné zásady boli počas účtovného obdobia dodržané.
      
•	Spôsoby oceňovania a jednotlivých zložiek majetku a záväzkov

Z jednotlivých zložiek majetku a záväzkov sa oceňuje

a)   obstarávacou cenou  	

1. hmotný majetok s výnimkou hmotného majetku vytvoreného vlastnou činnosťou,
2. zásoby s výnimkou zásob vytvorených vlastnou činnosťou,
3. podiely na základnom imaní obchodných spoločností, cenné papiere a deriváty,
4. pohľadávky pri odplatnom nadobudnutí alebo pohľadávky nadobudnuté vkladom do základného 
    imania,
5. nehmotný majetok s výnimkou nehmotného majetku vytvoreného vlastnou činnosťou,
6. záväzky pri ich prevzatí,

      Obstarávacou cenou je cena, za ktorú sa majetok obstaral a náklady súvisiace s jeho obstaraním. Úroky z cudzích zdrojov nie sú súčasťou obstarávacej ceny.

       Spoločnosť prijíma majetok v obstarávacej cene. Prípadné odchýlky jednotlivých položiek od celkovej obstarávacej ceny, alebo dodatočne fakturované zľavy sa  evidujú na AÚ „VNO a OR k tovaru na sklade.“  Pri vyskladnení zásob sa tieto odchýlky rozpúšťajú koeficientom zaokrúhleným na 2 desatinné miesta, ktorý sa vypočíta ako podiel:

počiatočný  stav VNO a OR na sklade  +  prírastok VNO a OR na sklade (čitateľ)    =    koeficient
                               počiatočný stav zásob +  prírastok zásob (menovateľ)

Rozpustená odchýlka sa vypočíta:                            koeficient x úbytok zásob

     Pri majetku, ktorým je rovnaký druh zásob vedený na sklade, sa oceňuje úbytok cenou zistenou váženým aritmetickým priemerom. 

b)   vlastnými nákladmi

1. hmotný majetok vytvorený vlastnou činnosťou,
2. zásoby vytvorené vlastnou činnosťou,
3. nehmotný majetok vytvorený vlastnou činnosťou,
4. príchovky a prírastky zvierat,
     
 Vlastnými nákladmi sa rozumejú

1.	pri zásobách vytvorených vlastnou činnosťou priame náklady vynaložené na výrobu alebo inú činnosť, prípadne aj časť nepriamych nákladov, ktorá sa vzťahuje na výrobu alebo na inú činnosť,
2.	pri hmotnom majetku okrem zásob a nehmotnom majetku okrem pohľadávok vytvorenom vlastnou činnosťou priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť,

c)    menovitou hodnotou

1. peňažné prostriedky a ceniny,
2. pohľadávky pri ich vzniku,
3. záväzky pri ich vzniku,

Menovitou hodnotou je cena, ktorá je uvedená na peňažných prostriedkoch a ceninách, alebo suma, na ktorú pohľadávka alebo záväzok znie.

d)	 reprodukčnou obstarávacou cenou

1.	majetok v prípade bezodplatného nadobudnutia s výnimkou peňažných prostriedkov, cenín a pohľadávok    
2.	ocenených menovitými hodnotami,
3.	nehmotný majetok vytvorený vlastnou činnosťou, ak sú vlastné náklady vyššie ako reprodukčná
     obstarávacia cena tohto majetku,
4.	majetok preradený z osobného vlastníctva do podnikania s výnimkou peňažných prostriedkov a cenín 
      a pohľadávok ocenených menovitými hodnotami,
5.	nehmotný a hmotný majetok novo zistený pri inventarizácii a v účtovníctve doteraz nezachytený.
6.	majetok obstaraný verejným obstarávateľom bezodplatne od koncesionára za plnenie vo forme koncesie 
      na stavebné práce podľa osobitného predpisu, 

   Reprodukčnou obstarávacou cenou je cena, za ktorú by sa majetok obstaral v čase, keď sa o ňom účtuje.

e) 	reálnou hodnotou 
1. majetok a záväzky nadobudnuté kúpou podniku alebo jeho časti,
2. majetok a záväzky nadobudnuté vkladom podniku alebo jeho časti a majetok a záväzky nadobudnuté zámenou  s výnimkou účtovnej jednotky účtujúcej v sústave jednoduchého účtovníctva a účtovnej jednotky, ktorá nie je  založená alebo zriadená na účel podnikania,
3. cenné papiere v majetku fondu a cenné papiere určené na obchodovanie a cenné papiere určené na predaj u  obchodníkov s cennými papiermi, ktorí nepostupujú podľa § 17a ods. 1,
4. komodity, s ktorými sa obchoduje na verejnom trhu, ktoré účtovná jednotka sama nevyrobila a nadobudla ich  na účel ich ďalšieho predaja na verejnom trhu 

f)	čistou realizačnou hodnotou 

        Ak ku dňu, ku ktorému sa zostavuje účtovná závierka, sú budúce ekonomické úžitky zásob nižšie ako ich ocenenie v účtovníctve, ocenia sa v čistej realizačnej hodnote. Čistou realizačnou hodnotou sa rozumie predpokladaná predajná cena zásob znížená o predpokladané náklady na ich dokončenie a náklady súvisiace s ich predajom.

Súčasťou vstupnej ceny je aj DPH, ktorú si nemožno odpočítať podľa zákona o DPH.

Pri obstaraní hmotného majetku formou finančného prenájmu súčasťou obstarávacej ceny u nájomcu nie je DPH.

Náklady súvisiace s obstaraním predmetu finančného prenájmu vynaložené do doby zaradenia tohto majetku do užívania sa odpisujú spolu s istinou do výšky 100%.

•	Spôsoby odpisovania majetku a tvorba odpisového plánu
     Odpisovanie majetku sa vykonáva na základe odpisového plánu. Odpisuje sa len dlhodobý majetok, ktorého doba použitia je dlhšia ako 1 rok. Uvedený majetok sa odpisuje len do výšky jeho ocenenia v účtovníctve.

Odpisy dlhodobého nehmotného majetku (DNM) sú stanovené vychádzajúc z predpokladanej doby jeho používania (podľa zákona o účtovníctve musí byť odpísaný najneskôr do 5 rokov od jeho obstarania) a predpokladaného priebehu jeho opotrebenia. Odpisovať sa začína v mesiaci zaradenia dlhodobého majetku do používania. 

Ostatný dlhodobý nehmotný majetok, ktorého obstarávacia cena je 2 400 EUR a nižšia, sa odpisuje podľa predpokladanej doby použitia v rozpätí od 13 do 24 mesiacov. Odpisovať sa začína v mesiaci zaradenia ostatného dlhodobého majetku do používania.

Od r. 2009 sa odpis vypočíta percentom z obstarávacej ceny a vydelí 12-timi mesiacmi. Mesačný odpis sa zaokrúhli na EUR nahor a účtuje sa mesačne. Vzhľadom na mesačné účtovanie a zaokrúhľovanie odpisov môže byť ostatný dlhodobý majetok obstaraný na začiatku roku s obstarávacou cenou 24 EUR a menej, odpísaný už v prvom roku odpisovania.

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

	predpokladaná		metóda		ročná odpisov	
		doba používania – v rokoch		odpisovania		sadzba v %	
zriaďovacie náklady	5		lineárna		20	
aktivované náklady na vývoj	5		lineárna		20	
software	5		lineárna		20	
oceniteľné práva (licencia)	5		lineárna		20	
drobný dlhodobý nehmotný majetok	13 – 24 mesiacov		lineárna		X/Y	
X = počet mesiacov použitia v bežnom roku ,  Y = počet mesiacov predpokladanej doby používania

Odpisy dlhodobého hmotného majetku (DHM) sú stanovené vychádzajúc z predpokladanej doby jeho používania a predpokladaného priebehu jeho opotrebovania. 

Ostatný dlhodobý hmotný majetok, ktorého obstarávacia cena je 1 700 EUR a nižšia, sa odpisuje 24 mesiacov.  Odpisovať sa začína v mesiaci zaradenia dlhodobého majetku do používania. 

Od r. 2009 sa odpis vypočíta percentom z obstarávacej ceny a vydelí 12-timi mesiacmi. Mesačný odpis sa zaokrúhli na EUR nahor a účtuje sa mesačne. Vzhľadom na mesačné účtovanie a zaokrúhľovanie odpisov môže byť ostatný dlhodobý majetok obstaraný na začiatku roku s obstarávacou cenou 24 EUR a menej, odpísaný už v prvom roku odpisovania.

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

	predpokladaná		metóda		ročná odpisov	
		doba používania – v rokoch		odpisovania		sadzba v %	
Budovy, stavby	dľa nájomnej zmluvy		lineárna		10 až 24	
stroje, prístroje a zariadenia, inventár	4 až 12 		lineárna		17 až 33	
dopravné prostriedky	4 až 6		lineárna		25	
drobný dlhodobý hmotný majetok	2		lineárna		X/Y	
X = počet mesiacov použitia v bežnom roku ,  Y = počet mesiacov predpokladanej doby používania

Technické zhodnotenie hmotného a nehmotného majetku

     Za technické zhodnotenie hmotného a nehmotného majetku  sa považujú výdavky na dokončené nadstavby, prístavby a stavebné úpravy, rekonštrukcia a modernizácia prevyšujúca u jednotlivého majetku sumu 1 700, EUR v úhrne za zdaňovanie obdobie. 
     Technické zhodnotenie v sume  1700,- EUR a menej sa zahrnie do výdavkov jednorázovo.

Leasing

      Hmotný majetok  obstaraný formou finančného prenájmu sa odpisuje počas doby trvania prenájmu do výšky 100% hodnoty istiny podľa  zákona o účtovníctve .

     Náklady súvisiace s obstaraním predmetu finančného prenájmu vynaložené do doby zaradenia tohto majetku do užívania sa odpisujú spolu s istinou.

      Za technické zhodnotenie hmotného majetku  obstaraného formou finančného prenájmu sa považujú výdavky vykonané po uvedení majetku do užívania na dokončené nadstavby, prístavby a stavebné úpravy, rekonštrukcia a modernizácia prevyšujúca u jednotlivého majetku sumu 1 700,- EUR v úhrne za zdaňovanie obdobie. 

     Technické zhodnotenie hmotného majetku obstaraného formou finančného prenájmu v sume 1 700 EUR a menej sa zahrnie do výdavkov jednorázovo.

Cudzia mena

     Majetok a záväzky vyjadrené v cudzej mene sa prepočítavajú na slovenskú menu referenčným výmenným kurzom určeným a vyhláseným Európskou centrálnou bankou alebo Národnou bankou Slovenska  v deň predchádzajúci dňu uskutočnenia účtovného prípadu a v deň, ku ktorému sa zostavuje účtovná závierka a účtujú sa s vplyvom na výsledok hospodárenia.  

     V zmysle zákona č. 659/2004 Z.z., ktorým sa novelizoval zákon č. 595/2003 Z.z. o dani z príjmov sa Spoločnosť rozhodla zahrňovať kurzové rozdiely vznikajúce v účtovníctve z dôvodu nezrealizovaného inkasa pohľadávok alebo neuhradených platieb záväzkov ku dňu, ku ktorému sa zostavuje účtovná závierka do základu dane v období v ktorom o nich účtuje.

     Ak sa požaduje platba pri dodaní tovaru, dodaní služby alebo nadobudnutí tovaru v tuzemsku z iného členského štátu v cudzej mene, prepočíta sa na účely určenia základu dane na slovenskú menu kurzom vyhláseným Európskou centrálnou bankou alebo Národnou bankou Slovenska  v deň predchádzajúci dňu uskutočnenia účtovného prípadu.  Pri oprave základu dane podľa § 25 sa použije kurz, ktorý sa použil pri vzniku daňovej povinnosti.

     Na ocenenie prírastku cudzej meny nakúpenej za menu euro, sa použije kurz, za ktorý bola táto cudzia mena nakúpená. Na úbytok rovnakej cudzej meny v hotovosti alebo z devízového účtu sa na prepočet cudzej meny na eurá použije cena zistená váženým aritmetickým priemerom.

     Na ocenenie pohľadávky a záväzkov v cudzej mene spojených s účtovaním poskytnutého alebo prijatého preddavku v cudzej mene sa použije kurz v čase prijatia alebo poskytnutia preddavku.

Výnosy

     Tržby za vlastné výkony a tovar neobsahujú daň z pridanej hodnoty. Taktiež sú znížené o zľavy a zrážky (rabaty, bonusy, skontá, dobropisy a pod.) bez zreteľa na to, či zákazník mal vopred na zľavu nárok, alebo či ide o zľavu dodatočne uznanú.

•	Oprava významných chýb minulých účtovných období
Opravy významných chýb minulých účtovných období sa nerealizovali.